./data/phi0914/phi00140/phi0914.phi00140.perseus-lat1.xml
Titus Livius (Livy)
Duronius , qui praetor anno superiore  ex Illyrico cum decem navibus       Brundisium redierat  inde in portu relictis navibus cum venisset Romam, inter       exponendas res, quas ibi gessisset, haud dubie in regem Illyriorum Gentium       latrocinii omnis maritimi causam avertit:  ex       regno eius omnes naves esse, quae superi maris oram depopulatae essent; de his       rebus legatos misisse, nec conveniendi regis potestatem factam   venerant Romam legati a Gentio, qui quo tempore       Romani conveniendi regis causa venissent, aegrum forte eum in ultimis partibus       fuisse regni dicerent:  petere Gentium ab       senatu, ne crederent confictis criminibus in se, quae inimici detulissent  ad ea       Duronius adiecit, multis civibus Romanis et sociis Latini nominis iniurias       factas in regno eius et cives Romanos dici Corcyrae retineri   eos  omnes Romam adduci placuit, C Claudium praetorem cognoscere, neque ante Gentio regi legatisve eius       responsum reddi